ཤང་ཀང་ནས་སླེབས་པའི་རྒྱལ་ཡོངས་སྲིད་གྲོས་ཀྱི་ཨུ་ཡོན་དང་།ཀྲུང་ལུན་ཁྲིམས་རྩོད་པའི་ལས་གཉེར་ཁང་གི་ཁྲིམས་རྩོད་པ་རྒན་གྲས་ཁྲེན་ཆིང་ཞས་བསྟན་དོན།རྩ་ཁྲིམས་ལ་བཟོ་བཅོས་རྒྱག་པ་ནི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་དེ་དུས་རབས་གསར་པར་བསྐྱོད་པའི་ངེས་མཁོ་ཞིག་ཡིན་ཞིང་།དེ་ནི་རྒྱལ་ཁབ་འཕེལ་རྒྱས་ཀྱི་དམིགས་འབེན་གསར་པ་མངོན་འགྱུར་ཡོང་བའི་བླང་བྱ་ཡིན་པས་ཀྲུང་གོའི་སྤྱི་ཚོགས་ཀྱི་རྩ་བའི་ཁེ་ཕན་གྱི་གནས་ས་མཚོན་པར་བྱས།ཁྲེན་ཆིང་ཞས་བཤད་དོན།ད་ཐེངས་ཀྱི་རྩ་ཁྲིམས་དག་བཅོས་འཆར་ཟིནམ་ཟིན་ཀྱི་དོན་ཚན་གྱིས་དོན་དག་གལ་ཆེན་ཐད་ཏང་ཀྲུང་དབྱང་དང་ཚད་མཐོའི་གཅིག་གྱུར་མཐའ་གཅིག་ཏུ་བྱ་རྒྱུ་མཚོན་ཞིང་།དེ་ནི་ལག་ལེན་གྱིས་ར་སྤྲོད་ཡང་ཡང་བྱས་པའི་ཀྲུང་གོའི་སྤྱི་ཚོགས་ཀྱི་གཞི་རྩའི་ཁེ་ཕན་གྱི་གནས་ས་ཡིན།འཆར་ཟིན་གྱིས་རྩ་ཁྲིམས་ཀྱི་ལེའུ་གསུམ་པའི་དོན་ཚན་དོན་དགུ་པའི་ནང་གསེས་ཀྱི་དོན་ཚན་གསུམ་པའི་ནང་གི་བསྟུད་མར་འགན་འཛིན་བྱེད་པའི་ཡུན་ཚད་སྐབས་གཉིས་ལས་བརྒལ་མི་ཆོགཅེས་པ་གསུབ་རྒྱུ་ཡིན་པ་དང་།དེའི་རྗེས་སུ་ཀྲུང་གུང་ཀྲུང་དབྱང་གི་སྤྱི་ཁྱབ་ཧྲུའུ་ཅི་དང་།རྒྱལ་ཁབ་ཀྱི་ཀྲུའུ་ཞི།དམག་དོན་ཨུ་ལྷན་གྱི་ཀྲུའུ་ཞི་བཅས་ཀྱི་འགན་བཞེས་གཏན་འབེབས་དང་གཅིག་གྱུར་ཡོང་བ་རྒྱུན་འཁྱོངས་དང་།ང་ཚོས་བལྟས་ན་བརྟན་ལྷིང་དང་སྟོབས་ལྡན་གྱི་འགོ་ཁྲིད་རིམ་པས་ཏང་གི་ཁྱོན་ཡོངས་ནས་འགོ་ཁྲིད་བྱེད་པར་རྒྱུན་འཁྱོངས་དང་ཤུགས་སྣོན་ཡོང་བར་ཕན་པར་མ་ཟད།ཏང་ཀྲུང་དབྱང་གི་དབང་གྲགས་དང་གཅིག་སྡུད་གཅིག་གྱུར་གྱི་འགོ་ཁྲིད་མཐའ་འཁྱོངས་དང་སྲུང་སྐྱོང་བྱེད་པར་ཕན་ཞིང་།དེ་ནི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་ཆབ་སྲིད་ཀྱི་ལེགས་ཆ་དང་ལམ་ལུགས་ཀྱི་ཁྱད་ཡོན་མཚོན་བྱེད་གལ་ཆེན་ཞིག་ཡིན་པ་དང་།ཀྲུང་ཧྭ་མི་རིགས་བསྐྱར་དར་རླབས་པོ་ཆེ་མངོན་འགྱུར་ཡོང་བའི་ཆབ་སྲིད་ཀྱི་རྨང་གཞི་དང་།རྒྱལ་ཁབ་གཅིག་ལ་ལམ་ལུགས་གཉིསབརྟན་པོའི་ངང་ནས་ཡུན་རིང་འཕེལ་རྒྱས་ཡོང་བར་ཕན་ཐོགས་ལྡན་པས།ངས་མཐའ་གཅིག་ཏུ་རྒྱབ་སྐྱོར་བྱེད་ཀྱི་ཡོདཅེས་བཤད་དོ།།